jkorsvik/nowiki_second_scrape_merged huggingface dataset:
Laila K. Kismul

Laila K. Kismul (født 26. august 1931, død 5. november 2014)  var ansatt i Bergen filharmoniske orkester (Bergen Filharmoniske Orkester) i 40 år, og 22 av dem som institusjonens leder. I hennes tid som direktør gjennomgikk orkesteret en betydelig utvikling. I 1978 sto Grieghallen ferdig, og samme år tok Bergen Filharmoniske Orkester i bruk sitt nye konserthus. Kismul var svært engasjert i denne prosessen. I hennes periode ble orkesteret også sterkere internasjonalisert med et økende antall turneer til utlandet og flere utenlandske dirigenter og solister på podiet.
Kismuls utgangspunkt var ikke musikken, men billedkunst. Hun studerte ved Kunsthåndverkskolen og Studieatelieret i Bergen og ved Edinburgh College of Art. I 1954 ble hun ansatt i Harmonien som bokholder og kasserer. For sitt virke ble hun tildelt Musikkselskabet Harmoniens hederstegn og mottok også Kongens fortjenstmedalje i gull.
Laila K. Kismul ble administrativ leder i Musikkselskapet Harmonien i 1972. Hennes tittel var da forretningsfører, og fra 1981 var hun direktør. Da hun begynte i Harmonien i 1954 besto institusjonen av 56 musikere, tre administrativt ansatte og to deltidsansatte på teknisk side. Budsjettet lå den gang, i 1954, på ca. én million kroner.


== Referanser ==
Skigarden

Skigarden er en fjellkjede i Dronning Maud Land i Antarktis. 
Fjellkjeden ligger i Gablenzfjella i Fimbulheimen i Øst-Antarktis. Den ligger cirka 70 km øst for forskningsstasjonen Troll.


== Referanser ==
Lisa Shaw

Lisa Shaw (19. juni 1976–21. mai 2021) var en britisk programleder og journalist som døde av blodpropp etter å ha fått første dose av Oxford–AstraZeneca COVID-19-vaksinen.
Hun startet sin radiokarriere i Newcastle Metro Radio, før hun i 2004 begynte å jobbe i regionradioen Century Radio/Real Radio North East/Heart North East. Fra 2016 og frem til sin død jobbet hun i BBC Radio Newcastle. I tillegg til å jobbe i radio jobbet hun også som konferansier og stemmeskuespiller, og hun skrev en spalte i regionavisen The Sunday Sun. I 2012 mottok hun Sony Gold award for beste frokostprogram i Storbritannia, for programmet Gary and Lisa at Breakfast hun ledet sammen med Gary Philipson på det som da var Real Radio.
Shaw var gift med Gareth Eve, og var mor til ett barn.


== Referanser ==
Zaire Rezende

Zaire Rezende (født 25. desember 1931 i Uberlândia i Brasil, død 31. mai 2022 samme sted) var en brasiliansk politiker.


== Biografi ==
Fra 1991 til 2000 var han medlem av Brasils deputertkammer.Rezende døde av pustebesvær grunnet covid-19 i en alder på 90 år i Uberlândia.


== Referanser ==
Alphington (Victoria)

Alphington er en bydel (forstad) i Melbourne i Australia. Den ligger 7 km nordøst for Melbourne sentrum og ligger i kommunene (lokalstyrene) 
City of Darebin og City of Yarra. Ved folketellingen i 2021 hadde Alphington 5 702 innbyggere.Alphington deler postnummer med den tilstøtende bydelen Fairfield, og er avgrenset av elven Yarra i sør og Darebin Creek i øst.


== Historie ==
Alphington er oppkalt etter  William Manning etter hans fødested, Alphington i Devon, England.Postkontoret i Alphington pble åpnet 2. februar 1858.


== Referanser ==
Martin Walther

Martin Aune Walther (født 7. februar 1986) er en norsk filmregissør, filmklipper og filmprodusent.


== Bakgrunn ==
Walther er oppvokst i bydelen Ranheim øst i Trondheim. Han begynte sin filmutdanning med en bachelor i filmvitenskap ved NTNU i 2005. I 2012 fullførte han sin bachelor i dokumentarfilm-regi ved Høgskolen i Lillehammer. I 2019 etablerte han filmselskapet Walther Bros sammen med sin bror, Finn Walther. Martin Walther har vært instruktør og sjef for Filmbussen i Trøndelag, og har bakgrunn som lærer i videregående skole.


== Karriere ==
Martin A. Walther fikk sitt internasjonale gjennombrudd med dokumentarfilmen Togrøvere. Togrøvere ble blant annet utvalgt til deltagelse på kortfilmfestivalen i Clermont-Ferrand i Frankrike. Filmen vant en pris på Årets Mediedager 2019.I 2019 etablerte han filmselskapet Walther Bros sammen med sin bror, Finn Walther. I 2020 vant dokumentarfilmen Skyggen har også farge pris ved Årets Mediepriser 2020. Walther produserte og regisserte dokumentarfilmen Psyklisten, som mottok Ildflugeprisen for beste korte/mellomlange dokumentar under Den Norske Dokumentarfilmfestivalen 2022.Walther var regissør og produsent for filmproduksjonen i og rundt teaterforestillingen Utafor på Det Norske Teatret i 2018. Forestillingen mottok to Heddapriser, blant annet for «særlig kunstnerisk innsats», under Heddadagene 2018. 


== Filmografi ==
2020: Psyklisten
2020: Skyggen har også farge
2019: Togrøvere


== Referanser ==


== Eksterne lenker ==
Offisielt nettsted 
(en) Martin Walther på Internet Movie Database
Nordamerikacupen i alpint 2021/22

Nordamerikacupen i alpint 2021/22 var den kontinentale cupen i alpint for Nord-Amerika. 
Cupen startet 18. november 2021 i Copper Mountain i Colorado, og ble avsluttet 28. mars 2022 i Sugarloaf i Maine. Dette var den 51. sesongen av Nordamerikacupen i alpint, og den 45. i regi av FIS.


== Kalender ==
Merk: Tabellen viser planlagte datoer.


== Resultater ==


=== Sammenlagt ===


=== Utfor ===


=== Super-G ===


=== Storslalåm ===


=== Slalåm ===


=== Kombinasjon ===


=== Parallelslalåm ===


== Pallplasseringer enkeltrenn ==


=== Utfor ===


=== Super-G ===


=== Storslalåm ===


=== Slalåm ===


=== Kombinasjon ===


=== Parallellslalåm ===


== Podestplatzierungen Frauen ==


=== Utfor ===


=== Super-G ===


=== Storslalåm ===


=== Slalåm ===


=== Kombinasjon ===


=== Parallelslalåm ===


== Eksterne lenker ==
FIS - enkeltresultater
FIS - sluttstilling menn
FIS - sluttstilling kvinner
Ava Sunshine Jemison

Ava Sunshine Jemison (født 20. juni 2002) er en amerikansk alpinist som representerer klubben Burke Mountain Academy Ski & Snowboard Club i Vail.
Hun vant Nordamerikacupen i alpint 2021/22 sammenlagt. 


== Idrettskarriere ==


=== Sesongen 2018/19 ===
Jemison deltok i sitt første FIS-renn 12. august 2018, der hun ble diskvalifisert, og hun fikk sin første plassering dagen etter, da hun kom på 16.-plass i storslalåm i Coronet Peak i New Zealand. Hun deltok i Nordamerikacupen i alpint 2018/19, men fikk ingen poeng denne sesongen. Under Junior-USA-mesterskapet i alpint 2019 kjørte hun ut i både slalåm og storslalåm.


=== Sesongen 2019/20 ===
Hun sesongdebuterte i august, da hun deltok i det newzealandske mesterskapet i alpint, og hun kjørte der ned til 15. beste tid i slalåmrennet. Hun fikk to 39.-plasser i Nordamerikacupen i alpint 2019/20, men fikk ingen poeng denne sesongen. Under Junior-USA-mesterskapet i alpint 2020 kom hun på femteplass i slalåm og 13.-plass i storslalåm.


=== Sesongen 2020/21 ===
USA-mesterskapet i alpint 2021 ble arrangert i november 2020, og Jemison kom der på femteplass i slalåm. USA-mesterskapet i utfor og super-G ble arrangert i april 2021, og hun kom der på fjerdeplass i utfor, femteplass i super-G og åttendeplass i storslalåm.


=== Sesongen 2021/22 ===
Hun fikk fem pallplasseringer i Nordamerikacupen i alpint 2021/22, hvorav to enkeltseire, og vant noramerikacupen sammenlagt med 950 poeng. Hun vant også kombinasjonscupen.Under Junior-VM i alpint 2022 kom hun på andreplass i super-G, bak Magdalena Egger. Hun kom der på åttendeplass i kombinasjonen, niendeplass i slalåm og 20.-plass i utfor.


== Referanser ==


== Eksterne lenker ==
(en) Ava Sunshine Jemison – FIS (alpint) 
(en) Ava Sunshine Jemison – TheSports.org 
(en) Profil hos US Ski & Snowboard
Walter Hunt

Walter Hunt (født 29. juli 1796 i Martinsburg i delstaten New York i USA, død 8. juni 1859 i New York) var en amerikansk oppfinner.
Hunt gjorde en rekke oppfinnelserr, deriblant skyttelsøm-symaskinen (1833), sikkerhetsnålen (1849) og en forgjenger til Winchesters repetergevær.
Da Hunt gjorde sine oppfinnelser innså han ofte ikke deres betydning. Mange av dem har fortsatt sin anvendelse i det 21. århundre. For eksempel solgte han patentet på sikkerhetsnålen for bare 400 dollar til selskapet W. R. Grace and Company for å kunne betale ned på en gjeld på 15 dollar. Symaskinen tog han overhode ikke patent på, ettersom han var redd for at den skulle gjøre syersker arbeidsløse. Dette ble det rettssak om i 1854 da Elias Howe gjenoppfant symaskinen.


== Referanser ==
Finn Walther

Finn Walther (født 10. februar 1988) er en norsk filmregissør og dokumentarist.


== Bakgrunn ==
Finn Walther er utdannet dokumentarfilmregissør fra Høyskolen i Lillehammer (2013). I 2019 etablerte han filmselskapet Walther Bros med sin bror Martin A. Walther.


== Karriere ==
Finn Walther står bak en rekke prisvinnende kortfilmer; Han og Hund (2014),Velkommen hjem bror (2015) og Frittgående (2016) mottok alle «Den Gyldne Saks» ved Minimalen Kortfilmfestival. Walther har vært involvert som regissør/co-regissør og fotograf på flere dokumentarserier, Kulturskolen (2014), Trd.by night (2015), Ingen banker RBK (2017), Banebryterne (2020) og Britannia Hotell (2021).  
Walther var co-regissør og fotograf for filmproduksjon i og rundt teaterforestillingen Utafor på Det Norske Teatret i 2018. Forestillingen mottok to Heddapriser - blant annet for «særlig kunstnerisk innsats» under Heddaprisen 2018.Walther har deltatt i og vunnet kortfilm-konkurranser både i Norge og internasjonalt. Kortfilmen Hytteforbud (engelsk tittel: Cabin Ban) hadde premiere på Kortfilmfestivalen i Grimstad; den mottok flere priser internasjonalt og ble vist på NRK i 2020.


== Filmografi (utvalg) ==
2011: Grusomhetens teater
2012: Lotte
2012: Datalagringsdirektivet
2013: Byens verste fiende
2014: Han og hund
2014: Kulturskolen
2015: Trd.by night
2015: Velkommen hjem bror
2016: Frittgående
2020: Hytteforbud


== Referanser ==


== Eksterne lenker ==
Offisielt nettsted 
(en) Finn Walther på Internet Movie Database
Bundespolizei (Sveits)

Se også Bundespolizei (Østerrike) og Bundespolizei TysklandBundesamt für Polizei fedpol, tysk: Bundesamt für Polizei, fransk: Office fédéral de la police, italiensk: Ufficio federale di polizia) av Sveits er underlagt Federal Department of Justice and Police. Det er ansvarlig for koordineringen mellom kantonalt politi korps og mellom sveitsiske og utenlandske politistyrker. Den kontrollerer også det sveitsiske interne etterretningsbyrået, Dienst für Analyse und Prävention (DAP; Analysis and Prevention Service) og etterforsker organisert kriminalitet, hvitvasking av penger og terrorisme.


== Eksterne lenker ==
https://www.ejpd.admin.ch/ejpd/en/home.html
Casa Pia AC

Casa Pia Atlético Clube er en portugisisk fotballklubb fra Lisboa.


== Spillerstall ==
Oppdatert 28. oktober 2022.


=== Utlånte spillere ===


== Referanser ==


== Eksterne lenker ==
Offisielt nettsted
Rådhusparken

Rådhusparken kan vise til

Rådhusparken (Bodø)
Rådhusparken (Kolbotn)
Rådhusparken (Lillestrøm)
Rådhusparken (Lærdal)
Rådhusparken (Lørenskog)
Rådhusparken (Porsgrunn)
Rådhusparken (Sandvika)
Rådhusparken (Sola)
Rådhusparken (Steinkjer)
Rådhusparken (Stjørdal)
Rådhusparken (Tromsø)
Rådhusparken (Trondheim)
Rådhusparken (Ulsteinvik)
Rådhusparken (Vestby)
Rådhusparken (Ørnes)
Rådhusparken (Ås)
Kabamba Kalabatama

Kabamba Tumba Kalabatama (født 27. januar 2002) er en norsk fotballspiller som spiller for Moss.


== Karriere ==
Kalabatama ble født i Zambia, av kongolesiske foreldre. Han kom til Norge som 5-åring, da familien flyttet til Bjørnevatn i Finnmark.Han debuterte for A-laget til Bjørnevatn IL i 3. divisjon allerede som 12-åring. Kalabatama ble rapportert til Norges Fotballforbund fordi han var for ung til å spille seniorfotball, og ble utestengt fra voksenfotball frem til han var 15 år.I 2019 var han på prøvespill hos Östersund i Allsvenskan, samt flere norske klubber uten å få kontrakt. I februar 2020 signerte han proffkontrakt med den finske klubben TPS i Veikkausliiga, det øverste nivået i finsk fotball.I januar 2022 signerte han for Moss FK.


== Referanser ==


== Eksterne lenker ==
(en) Kabamba Kalabatama – Transfermarkt 
(en) Kabamba Kalabatama – Soccerway 
(no) Kabamba Kalabatama – Norges Fotballforbund
Headin’ Home

Headin' Home er en amerikansk stumfilm fra 1920, regissert av Lawrence C. Windom.Handlingen følger baseballens historie, med Babe Ruth som en av verdens aller beste spillere.


== Skuespillere ==
Babe Ruth som Babe
Ruth Taylor som Mildred Tobin
William Sheer som Harry Knight
Margaret Seddon
Frances Victory som Pigtails
James A. Marcus som Simon Tobin
Ralf Harolde som John Tobin
Charles Byer som David Talmadge
George Halpin
William J. Gross som Eliar Lott
Walter Lawrence som Tony Marino
Ann Brody som Mrs. Tony Marino
Ricca Allen som Almira Worters
Sammy Blum som Jimbo Jones
Ethel Kerwin som Kitty Wilson
Tom Cameron som Deacon Flack
Charles J. Hunt som Reverend David Talmadge
William Shea
Raoul Walsh


== Referanser ==


== Eksterne lenker ==
(en) Headin' Home på Internet Movie Database
The Heart of a Child

The Heart of a Child er en amerikansk stumfilm fra 1920, regissert av Ray Smallwood.


== Handling ==
Historien følger en fattig ung kvinne fra London, som opplever en rekke utrolige eventyr og problemer - før hun kan bli kona til en velstående adelsmann.


== Skuespillere ==
Alla Nazimova - Sally Snape
Charles Bryant -
Ray Thompson - Johnny Doone
Nell Newman - Mary Murray
Victor Potel - Charley Peastone
Eugene Klum - Alf Stevens
Claire DuBrey - lady Dorothea
Jane Sterling - lady Fortive
William Irving - Perry
Myrtle Rishell - Miss Blaine
Joseph Kilgour - lord Fortive
Rafael Icardo


== Referanser ==


== Eksterne lenker ==
(en) The Heart of a Child på Internet Movie Database 
(en) The Heart of a Child på AllMovie
Heart Strings (film, 1920)

Heart Strings er en amerikansk stumfilm fra 1920, regissert av J. Gordon Edwards.


== Handling ==
Pierre Fournel er en fiolinist som bor i en liten kanadisk landsby, sammen med søsteren sin Gabrielle. Men Gabrielle blir narret inn i et falskt ekteskap av Rouget, som hun forsøker å holde hemmelig for broren sin. Kathleen Noyes og hennes forlovede Rupert Blake kommer til landsbyen fra New York, hvor Kathleen snart interesserer seg for Pierre. 
Blake forsøker å diskreditere ham, og ber Rouget om å stjele Kathleens verdifulle smykker - og Gabrielle får skylden for tyveriet. For å beskytte søsteren sin erklærer Pierre at det var han som hadde stjålet eiendelene hennes. Etter hvert får Pierre endelig vite sannheten om Rougets ekteskap med Gabrielle.


== Skuespillere ==
William Farnum som Pierre Fournel
Gladys Coburn som Kathleen Noyes
Betty Hilburn som Gabrielle
Paul Cazeneuve som La Touche
Robert Cain som Rupert Blake
Rowland G. Edwards som Rouget
Kate Blancke som Mrs. Noyes


== Referanser ==


== Eksterne lenker ==
(en) Heart Strings på Internet Movie Database
Hjerter er trumf

Hjerter er trumf (originaltittel: Hearts Are Trumps) er en amerikansk stumfilm fra 1920, regissert av Rex Ingram.


== Handling ==
Lady Winifred blir i all hemmelighet gift med Michael Wain, som er ansatt ved familiens eiendom. Faren hennes Lord Altcar oppdager dette, men er opptatt av å gifte bort datteren sin til Lord Burford for å dekke over sin egen spillegjeld. Han sørger derfor for at Wain blir banket opp, og avskjediget med en advarsel om aldri å komme tilbake. Flere år senere, når en forbitret og hevnlysten Wain endelig kommer tilbake, kjøper han opp boliglånet på Altcar-herregården. Han ønsker å få eiendommen solgt på tvangssalg, før han oppdager at Lady Winifreds datter Dora nå er forlovet med den amerikanske kunstneren John Gillespie. Men Lord Burford ønsker å gifte seg med henne også. Burford konspirerer for å ødelegge Doras kjærlighet til John Gillespie.


== Skuespillere ==
Winter Hall som Lord Altcar
Frank Brownlee som Michael Wain
Alice Terry som Dora Woodberry
Francelia Billington som Lady Winifred
Joseph Kilgour som Lord Burford
Brinsley Shaw som Maurice Felden
Thomas Jefferson som Henry Dyson
Norman Kennedy som John Gillespie
Edward Connelly som Christopher
Bull Montana som Jake
Howard Crampton som butler


== Referanser ==


== Eksterne lenker ==
(en) Hjerter er trumf på Internet Movie Database 
(sv) Hjerter er trumf i Svensk Filmdatabas 
(en) Hjerter er trumf på AllMovie
Held by the Enemy

Held by the Enemy er en amerikansk stumfilm fra 1920, regissert av Donald Crisp.


== Handling ==
Under den amerikanske borgerkrigen er den unge enken Rachel Hayne blant dem som havner på feil side av fiendens linjer, når hennes gamle familiehjem blir okkupert av tropper fra Nordstatene. Beskyttet av oberst Prescott fra å bli plyndret, og den uvelkomne oppmerksomheten til en kirurg ved navn Fielding, begynner Rachel å bli forelsket i den galante offiseren. Romantikken deres blir imidlertid forstyrret når Rachels ektemann Gordon, som tidligere ble antatt å være død, blir tatt til fange som spion og dømt til å bli henrettet.Når Gordon deretter blir såret under et flukt-forsøk, tvinger Rachels lojalitet henne til å prøve å redde ham. Men Fielding krever en undersøkelse av liket, og anklager Prescott for å være involvert i et komplott for å smugle den mistenkte spionen ut av sykehuset i live.


== Skuespillere ==
Agnes Ayres som Rachel Hayne
Wanda Hawley som Emmy McCreery
Josephine Crowell som Sarah Hayne
Lillian Leighton som Clarissa
Lewis Stone som Gordon Haine
Jack Holt som Charles Prescott
Robert Cain som brigade-kirurg Fielding
Walter Hiers som Thomas Beene
Robert Brower som Rufus
Clarence Geldart som generalmajor Stanton
Byron Douglas


== Referanser ==


== Eksterne lenker ==
(en) Held by the Enemy på Internet Movie Database 
(en) Held by the Enemy på AllMovie
Held In Trust

Held In Trust er en amerikansk stumfilm fra 1920, regissert av John Ince.


== Handling ==
Mary Manchester er en dobbeltgjenger for den syke fru Adelaide Rutherford, en velstående kvinne som har blitt drevet til galskap på grunn av ektemannens grusomhet. Rutherford samarbeider med Jasper Haig og Dr. Babcock. Sammen har disse mennene ansvaret for seksti millioner dollar, som ved Adelaides død vil gå tilbake til hennes bror Stanford Gorgas. I frykt for Adelaides nært forestående dødsfall planlegger de tre konspiratørene å erstatte Mary i hennes sted, og dermed forhindre Gorgas fra å arve millionene.
Men etter å ha fengslet Mary i Adelaides hjem, slår planen deres tilbake på dem selv når Gorgas møter henne. Han mistenker umiddelbart at noe er galt, og får snart vite sannheten om Marys situasjon. Etter at Gorgas hjelper Mary å komme seg unna, blir hun snart gjenfanget av Haig. Han bestemmer seg for at han nå burde eliminere Gorgas en gang for alle. Men når Haig avfyrer ett skudd mot det han tror er Gorgas, dreper han Rutherford i stedet.


== Skuespillere ==
May Allison som Mary Manchester
Darrell Foss som Stanford Gorgas
Walter Long som Hasbrouck Rutherford
John Elliott som Jasper Haig
Lawrence Grant som Dr. Babcock
G. Burnell Manly som Dr. David Kirkland
Teddy Whack


== Referanser ==


== Eksterne lenker ==
(en) Held In Trust på Internet Movie Database 
(en) Held In Trust på AllMovie
Ursus etruscus

Ursus etruscus er en utdødd bjørneart. Den var utbredt i sørlige deler av Palearktis i tidlig pleistocen for 2,5–1,0 millioner år siden.
Den var mellomstor og hadde et mer fullstendig tannsett enn seinere arter med fire premolarer. Ursus etruscus kan være stamfar til to utviklingslinjer. Den ene, de arctoide bjørnene, leder fram til den nålevende brunbjørnen (U. arctos). Den andre utviklingslinja er de helt utdødde spelaeoide bjørnene, som i Europa kulminerte med den store hulebjørnen (U. spelaeus).De fleste funnene av Ursus etruscus er gjort i Vest- og Sørvest-Europa. Arten er funnet i Spania, Frankrike, Italia, Tyskland, Romania, Bulgaria, Hellas og Ukraina. I Asia er det gjort funn i Israel, Georgia, Aserbajdsjan, Tadsjikistan og Kina. Det eneste funnet i Nord-Afrika er gjort i Marokko.


== Referanser ==


== Eksterne lenker ==
(en) Ursus etruscus i Global Biodiversity Information Facility 
(en) Ursus etruscus hos Fossilworks 
(en) Kategori:Ursus etruscus – bilder, video eller lyd på Wikimedia Commons
Aclima

Aclima AS er en norsk tekstilbedrift innen sport og friluftsliv. Aclima startet produksjon av ullsåler i Drammen i 1939 da grunnlegger Eivind Johansen fikk ideen om å lage ullsåler fra utrangerte transportbånd av ullfilt fra papir-fabrikkene i Drammen.
I dag leverer bedriften funksjonelle ullklær for aktiviteter som sport, jakt, tur og ekspedisjoner som hovedprodukt, med ull som viktigste fiber, i tillegg til yrkestøy til forsvar og politi i Norden og i Europa. Garnet er i hovedsak merinoull fra New Zealand og Australia. Resten av produksjonen foregår i Europa. Aclima følger opp verdikjeden og kan spore hvert plagg tilbake gjennom hele prosessen til ullleverandørene, for å sikre god dyrevelferd. Aclima eier sin egen fabrikk i Estland, hvor sømarbeidet foregår i dag.


== Referanser ==
Hedwig Heuss

Hedwig Heuss, født Mödinger (1883–1980), var en tysk sykepleier og svigerinne av Tysklands president Theodor Heuss. Hun var Tysklands førstedame fra 1952 til 1959. 
Heuss gikk inn i representasjonsoppgaven som presidentens ledsager, da Heuss' hustru Elly Heuss-Knapp døde i 1952. Hun beholdt oppgaven til presidenten gikk av i 1959. Etternavnet hadde hun allerede fra sitt ekteskap med presidentens eldre bror, legen Ludwig Erhard (1881–1932). Hun var blitt enke da hun tiltrådte oppgavene, og var ikke senere gift med presidenten og var heller ikke hans livsledsager.Heuss ble født under enkle kår i Remstal i Heilbronn. Hun fikk to døtre og to sønner med sin mann Ludwig. Sønnen Hartmann (1912–1936) døde som ung medisinerstudent av ørebetennelse, Conrad (1914–1945) falt som regimentskommandant ved daværende Danzig. Hun tiltrådte sine oppgaver som førstedame like før hun fylte 70 år. Protokollært var dette ikke ukomplisert, for etter datidens strenge regler var hun ikke alltid likestilt med en ektefelle. Under statsbesøk fikk hun for eksempel ikke være med, noe hun imidlertid tok med stor fatning. Hun fikk to rom i Villa Hammerschmidt til disposisjon og kom meget godt ut av det med personalet der. Like før hun fylte 90 år skrev hun sine erindringer An der Seite des Bundespräsidenten (Ved forbundspresidentens side). Heuss anså seg som «hele forbundsrepublikkens mor» og gjorde inntrykk som en presist observerende borddame som gjorde inntrykk ved sin beskjedne fremtoning.


== Referanser ==